તમારામાં એક અભૂતપૂર્વ સંકલ્પબળ જાગૃત થાય છે. તમે જુસ્સાદાર શબ્દો દ્વારા તમારા ટીમના સભ્યોનું મનોબળ વધારો છો. બધા તમારા આ ધર્મયુદ્ધમાં તમારી સાથે રહેવા સંકલ્પ કરે છે. આ એક એવી ક્ષણ છે કે ત્યારે તમને તમારી ટીમનું અસ્તિત્વ ખરા અર્થમાં મહેસૂસ થાય છે. આ તો જીવનની ધન્યતમ ક્ષણ છે! એવું જરૂરી નથી કે તમે જે રસ્તે ચાલવા સંકલ્પબદ્ધ થયા છો તે રસ્તે ખોટ જશે. હા, એવું થવાની શક્યતા ખરી કે સફળતા મોડી મળે પણ જે સફળતા મળશે તે દીર્ઘજીવી હશે.